Добре игре на клупском нивоу су га препоручиле селектору Мауру Беруту, па је за репрезентацију дебитовао 15. јуна 2012. у Лиону, против САД (0:3). Временом се - што због властитих партија, што због повлачења раније битних играча - усталио у првој постави националног тима, са којим је, у 2013. освојио сребрну медаљу на Европском првенству, те бронзане медаље на Великом купу шампиона и у Свјетској лиги. Исте године је узео златну медаљу на Медитеранским играма у Мерсину.